Posted by: carien | 2011/10/21
My man drink die afgelope 10-12 jaar adco dol om verligting te kry van sinusitis. Die dosis van 2 is nou al tot 6 en partymaal 8 op een slag 2 tot 3 maal per dag. Hy rook 25 - 30 sigarette ''n dag. Hy is nou 70 jaar oud en redelik aan die gang. Is daar iets anders wat hy kan gebruik? Hy gebruik ook Iliadin om sy neus oop te kry tot 6 maal perdag. Hy raak partymaal sommer so in die geselskap aan die slaap. Kan u help asb?
Ek stel voor dat jou man 'n oor-, neus- en keelspesialis vir 'n ondersoek en behandeling van sy kroniese sinusitis konsulteer. Rook vererger die sinusitis. Die rede dat hy in geselskap aan die slaap raak, hou verband met slaap apnee. Vra die spesialis om vas te stel of daar wel slaap apnee teenwoordig is. 'n Slaap apnee toets is pynloos en die pasient word geevalueer terwyl hy slaap.